इलाहाबाद. यूपी के इलाहाबाद के बाहुबली पूर्व सांसद अतीक अहमद के मुकदमों की लम्बी फेहरिस्त पर इलाहाबाद हाईकोर्ट की तल्ख टिप्पणी के बाद जिला प्रशासन की नींद खुली। करीब 10 साल से लंबित शस्त्र निरस्तीकरण की फाइल पर डीएम संजय कुमार ने 6 मार्च को मोहर लगा दी। डीएम संजय कुमार ने पूर्व सांसद अतीक अहमद, उनकेभाई खालिद अजीम उर्फ अशरफ और गुफरान के कुल पांच असलहों के लाईसेंस निरस्त कर दिए। शस्त्र लाइसेंस रद्द करने की प्रक्रिया में इतना विलम्ब होना कहीं न कहीं बाहूबली अतीक अहमद की राजनैतिक पहुंच की देन मानी जा रही है।
-इन लाईसेंसों के निरस्तीकरण की प्रक्रिया जिलाधिकारी कार्यालय में वर्ष 2007 से लम्बित चल रही थी।
-अतीक अहमद की एक पिस्टल व एक रायफल, उनके भाई एवं पूर्व विधायक अशरफ की एक पिस्टल और रिश्तेदार गुफरान की एक रायफल और एक पिस्टल का लाईसेंस निरस्त हो गया है।
-गौरतलब है कि बसपा विधायकराजू पाल हत्याकांड में नाम आने के बाद से ही पूर्व सांसद अतीक अहमद और उनके गिरोह पर कानून की नजर टेढ़ी हो गयी थी।
-उन पर 5 दर्जन से अधिक हत्या, लूट, जानलेवा हमले, रंगदारी, धोखाधड़ी, गैंगस्टर, गुंडा एक्ट समेत विभिन्न धाराओं में मुकदमे दर्ज हैं, जिनमें से 56 मुकदमों का अभी ट्रायल चल रहा है।
-अभी हाल ही में शियाट्स प्रकरण में जेल गए अतीक अहमद के मुकदमों की फेहरिस्त देखकर इलाहाबाद हाईकोर्ट केमुख्य न्यायाधीश डीबी भोसले और न्यायाधीश यशवंत वर्मा ने तल्ख टिप्पणी की थी।
वर्तमान में अतीक अहमद नैनी सेंट्रल जेल में हैं।
hin_Deva hin_Deva hin_Deva hin_Deva hin_Deva hin_Deva bho_Deva